Vyhodnotenie pripomienkového konania 

§	Pripomienkujúci orgán	Pripomienka	Vyhodnotenie	
Všeobecne	Ministerstvo práce, sociálnych vecí a rodiny SR	Zásadné pripomienky:
Žiadame upraviť názov predmetného návrhu takto: „Návrh nariadenia vlády SR o bezpečnosti a ochrane zdravia pri práci s biologickými faktormi“.
	
Akceptuje sa čiastočne („...pri práci s biologickými faktormi“).	
		V celom texte návrhu nariadenia vlády ustanovenia týkajúce sa „ochrany zdravia“ žiadame doplniť výrazom „bezpečnosť“. Tam, kde sa spomína ohrozenie, príp.  nebezpečenstvo pre zamestnancov, uviesť kontext prípadných účinkov na  bezpečnosť a ochranu zdravia  
	Akceptuje sa.	
		V celom texte návrhu nariadenia vlády v ustanoveniach týkajúcich sa povinnosti zamestnávateľa predložiť príslušnému orgánu na ochranu zdravia napr. kritériá, dokumentáciu a iné, žiadame vylúčiť výraz „na požiadanie“.
	Neakceptuje sa.
Úprava je len v § 7, nadväzuje na § 13t ods. 1 a 4 písm. c) novely zákona a je v súlade s čl. 4 ods. 2 a čl. 6 smernice.	
		V preambule nariadenia vlády žiadame doplniť slová „a na vykonanie zákona NR SR č. 330/1996 Z.z. o bezpečnosti a ochrane zdravia pri práci v znení neskorších predpisov.
	Akceptuje sa.	
	Ministerstvo vnútra SR	Návrh nariadenia vlády je spracovaný na základe novely zákona, ktorá nebola ešte schválená.
	Návrh vládneho návrhu novely zákona v čase predloženia na pripomienkové konanie bol v NR SR (druhé čítanie). 	
		Navrhujeme doplniť, aby zamestnávateľ zabezpečil minimálne jedného zamestnanca, ktorý bude mať odbornú spôsobilosť na prácu s uvedenou škodlivinou.
	Neakceptuje sa.
Ide o všeobecnú povinnosť v zmysle § 12 zákona.	
	Úrad pre normalizáciu, metrológiu a skúšobníctvo SR	Zásadná pripomienka: V návrhu termín „osobný ochranný pracovný prostriedok“ nahradiť termínom „osobný ochranný prostriedok“ vzhľadom na prijatie nariadenia vlády SR č. 29/2001 Z.z.
	Neakceptuje sa.
Terminológia je v súlade so zákonmi, na vykonanie ktorých sa nariadenie vlády vydáva – ÚNMS SR netrval na pripomienke. 
	
§ 1	Ministerstvo práce, sociálnych vecí a rodiny SR	Zásadná pripomienka: V § 1 ods. 1 za slová „požiadavky   na“ vložiť slová „bezpečnosť a“, a za slovo „zdravia“ vložiť slová „pri práci“.
	Akceptuje sa čiastočne preformulovaním ustanovenia.	
§ 2	Ministerstvo financií SR	V súlade s čl. 120 Ústavy SR navrhujeme vypustiť tento paragraf, pretože ide nad rámec splnomocňovacieho ustanovenia zákona.	Neakceptuje sa.
Ide o ustanovenie nadväzujúce na predmet úpravy - v medziach § 13v ods. 1 novely zákona NR SR č. 272/1994 Z.z.	
§ 3	Ministerstvo práce, sociálnych vecí a rodiny SR	Zásadná pripomienka: V § 3 ods. 1 vypustiť v predvetí slovo „vyvolania“.
	Akceptuje sa.	
§ 4	Ministerstvo financií SR	Na základe splnomocňovacieho ustanovenia zákona ako aj z nadpisu tohto paragrafu, v tomto paragrafe sa mal určiť konkrétny okruh údajov a informácií, z ktorých zamestnávateľ vychádza pri posudzovaní rizika.	Akceptuje sa.
Ide o všetky údaje a informácie vrátane tých, ktoré sú uvedené v § 4 písm. a) až e).	
§ 5	Ministerstvo práce, sociálnych vecí a rodiny SR	Zásadné pripomienky:
V § 5 ods. 1 spresniť orgán na ochranu zdravia.
	
Akceptuje sa.	
		V § 5 ods. 2  za slovo „hľadiska“ vložiť slovo „bezpečnosti a“.

	Akceptuje sa.	
		V § 5 ods. 3 spresniť slová „svoje zámery“ resp. v súlade s ods. 1 nahradiť ich slovami „prvé použitie“.
	Akceptuje sa.	
		V § 5 ods. 4 písm. a) slovo „organizácie“ nahradiť slovom „zamestnávateľa“.
	Akceptuje sa.	
		V § 5 ods. 5 v predvetí za slovo „oznámi“ vložiť slová „príslušnému inšpektorátu práce, inšpektorovi práce alebo asistentovi inšpektora prácex) a“ a v poznámke pod čiarou k  odkazu x)  uviesť „§ 15 zákona č. 95/2000 Z. z. o inšpekcii práce a o zmene a doplnení niektorých zákonov“.
	Neakceptuje sa.
Ide o úpravu nadväzujúcu na § 13v ods. 3 písm. j) a ods. 6 písm. f), a nie na § 15 zákona o inšpekcii práce, ktorý upravuje oznamovaciu povinnosť zamestnávateľa voči inšpektorátu práce.	
	Ministerstvo financií SR	Nadpis ustanovenia žiadame zosúladiť so splnomocňovacím ustanovením.
	Neakceptuje sa.
Nadpis korešponduje so splnomocňovacím ustanovením (pokrýva rozsah oznamovania, ako aj náležitosti oznámenia).	
		Odseky 2 a 4  odporúčame zosúladiť s čl. 13 Ústavy SR.	Neakceptuje sa.
Odseky 2 a 4 sú na základe a v medziach zákona - § 13v  ods. 3 písm. e) a j) a ods. 6 písm. f).
	
		Odsek 5 odporúčame vypustiť, keďže ide nad rámec splnomocňovacieho ustanovenia.
	Neakceptuje sa.
Ide o ustanovenie na základe § 13v ods. 3 písm. e) a ods. 6 písm. f).
	
§ 6	Ministerstvo práce, sociálnych vecí a rodiny SR	Zásadné pripomienky:
V § 6 písm. e) preformulovať text nasledovne  „používanie výstražnej značky pre nebezpečenstvo vyplývajúce z biologických faktorov a ďalšie  vhodné bezpečnostné a zdravotné označenie podľa osobitného predpisux) )“.  Odkaz pod čiarou  „x)  Nariadenie vlády Slovenskej republiky č. .../2001 Z. z. o požiadavkách na používanie označenia, symbolov a signálov na zaistenie bezpečnosti a ochrany zdravia pri práci“, ktoré zahŕňa v prílohe č. 2 okrem iných aj výstražnú značku „biologické nebezpečenstvo“. Prílohu č. 3 zrušiť.
	
Akceptuje sa čiastočne preformulovaním ustanovenia a vypustením prílohy č. 3.	
		V § 6 písm. f) slovo „nehody“ nahradiť slovami „bezprostredného a vážneho ohrozenia života alebo zdraviaxx)“ a v poznámke pod čiarou k odkazu xx) uviesť „§ 8c zákona NR SR č. 330/1996 Z. z. v znení zákona č. 158/2001 Z. z.“.
	Neakceptuje sa.
Terminológia bola ponechaná na základe rokovania – vzájomnej dohody s MPSVR SR.	
	Ministerstvo dopravy, pôšt a telekomunikácií SR	V § 6 písm. h) odporúčame prehodnotiť „...a zabezpečenie používania bezpečných a identifikovateľných obalov po dekontaminácii odpadov, ak je vykonateľná...“, nakoľko opakované použitie obalov z odpadov sa nepraktizuje.
	Neakceptuje sa.
Ustanovenie sa vzťahuje na rôzne situácie a použité obaly, vrátane obalov pre opakované použitie.	
§ 7	Ministerstvo práce, sociálnych vecí a rodiny SR	Zásadné pripomienky:
V § 7 ods. 1  za slovo „pre“ vložiť slová „bezpečnosť  a“.

Akceptuje sa.	
		V § 7 ods. 1 písm. a) slovo „riziko“ nahradiť slovom „možnosť“.

	Akceptuje sa čiastočne nahradením slovom „pravdepodobnosť“.	
	Ministerstvo financií SR	Odsek 2 odporúčame zosúladiť s čl. 13 Ústavy SR.	Neakceptuje sa.
Odsek 2 nadväzuje na § 13v ods. 3 písm. d) a ods. 6 písm. c).	
§ 8	Ministerstvo práce, sociálnych vecí a rodiny SR	Zásadné pripomienky:
V § 8 ods. 1 písm. b) za slovo „vrátane“ vložiť slová „bezpečnostných a“.
	
Neakceptuje sa.
Znenie ustanovenia je v súlade s čl. 9 ods. 1 smernice (bezpečnostné opatrenia sú pokryté ochrannými opatreniami).
	
		V § 8 ods. 2 slová „zabezpečí písomné poučenie zamestnancov“ nahradiť slovami „oboznámi zamestnancov podľa osobitného predpisux) a na pracovisku umiestni pokyny na zaistenie bezpečnosti a ochrany zdravia pri prácixx)“
V poznámke pod čiarou k odkazu x)  uviesť „§ 8b zákona NR SR č. 330/1996 Z. z. v znení zákona č. 158/2001 Z. z.“ a k odkazu xx)  uviesť „§ 8a ods. 1 písm. k) zákona NR SR č. 330/1996 Z. z. v znení zákona č. 158/2001 Z. z.“ V § 8 ods. 2 vypustiť druhú vetu.
	Akceptuje sa čiastočne preformulovaním ustanovenia.	
		V § 8 ods. 3 slovo „poučí“ nahradiť slovom „oboznámi, aby v súlade s osobitným predpisomx)“ a v poznámke pod čiarou uviesť „§ 14 ods. 1 písm. k) zákona NR SR č. 330/1996 Z. z. v znení zákona č. 158/2001 Z. z.“.
	Akceptuje sa čiastočne nahradením slova „poučí“ slovom „oboznámi“.	
		V odkaze 3)  k § 8 ods. 4 doplniť v poznámke pod čiarou k tomuto odkazu aj „§ 8b ods. 2“.
	Neakceptuje sa.
Doplnenie odkazu nemá opodstatnenie.	
	Ministerstvo financií SR	Celý paragraf navrhujeme rozdeliť do dvoch častí tak, aby sa v jednej upravoval rozsah informácií (1 a 4) a v druhej rozsah poučenia (2 a 3).
	Pripomienka sa stala vzhľadom na upresnenie terminológie bezpredmetnou.	

	V § 8 ods. 5 odporúčame prehodnotiť podľa čl. 120 Ústavy, pretože ide nad rámec splnomocňovacieho ustanovenia.	Neakceptuje sa.
Ustanovenie nadväzuje na § 13v ods. 3 písm. g), ktoré nevylučuje informovanie prostredníctvom sprístupnenia údajov.	
§ 9	Ministerstvo financií SR

	Názov ustanovenia odporúčame zosúladiť so splnomocnením v zákone.	Neakceptuje sa.
Nejde o nesúlad – vzhľadom na to, že záznamy sú podľa odseku 1 súčasťou zoznamu, odsek 2 sa vzťahuje aj na uchovávanie záznamov, t.j. v § 9 sa rieši vedenie a uchovávanie zoznamov vrátane záznamov, čo nie je potrebné osobitne vyjadriť.	
	Generálna prokuratúra SR	V § 9 v predvetí odseku 2 slová „vystaveniu biologickým faktorom v prípade vystavenia biologickým faktorom“ nahradiť slovami „vystavenia biologickým faktorom, ak ide o biologické faktory“.
	Akceptuje sa.	
§ 10	Ministerstvo práce, sociálnych vecí a rodiny SR	Zásadná pripomienka: V § 10 ods. 2  za slovo „sa“ vložiť slová „bezpečnosť  a“, a vypustiť slovo „ochrana“.
	Akceptuje sa.	
	Ministerstvo financií SR	Názov a odsek 1 nezodpovedá splnomocňovaciemu ustanoveniu.	Neakceptuje sa.
Zákon nevylučuje úpravu ochranných opatrení v zdravotníckych zariadeniach
a v zariadeniach veterinárnej starostlivosti. V odseku 1 sa uvádzajú všeobecné zásady ako nevyhnutná súčasť ochranných opatrení.	
§ 11	Ministerstvo práce, sociálnych vecí a rodiny SR	Zásadná pripomienka: V § 11 ods. 6 slová „riziko pre“ nahradiť slovom „ohrozenie“.
	Akceptuje sa.	
	Ministerstvo financií	Odporúčame vypustiť v súlade s čl. 2 a 13 Ústavy SR.
	Neakceptuje sa.
§ 11 nie je v rozpore s citovanými článkami.	
§ 12	Ministerstvo financií
	Odporúčame vypustiť v súlade s čl. 2 a 13 Ústavy SR.
	Neakceptuje sa.
§ 12 nie je v rozpore s citovanými článkami.	
Príloha
č. 1	Ministerstvo dopravy, pôšt a telekomunikácií SR	V prílohe č. 1 v bode 5 navrhujeme zvážiť vyňatie diagnostických mikrobiologických laboratórií, nakoľko tieto nie sú zahrnuté inde.
	Akceptuje sa.	
Príloha
č. 2	Ministerstvo práce, sociálnych vecí a rodiny SR	Zásadná pripomienka: V prílohe č. 2 v bode 5 slová „pridané riziko pre“ nahradiť slovami „účinky na“.
	Akceptuje sa.	
	Konfederácia odborových zväzov SR

	V prílohe č. 2 opraviť nesprávne napísané rodové, resp. druhové názvy biologických faktorov v súlade s odborným slovenským názvoslovím na str. 2, 3, 5, 8 a 12.	Akceptuje sa.	
Príloha
č. 5
(terajšia príloha č. 4)	Ministerstvo dopravy, pôšt a telekomunikácií SR	V prílohe č. 5 v bode 6 písm. i) zvážiť opodstatnenosť ochranného opatrenia filtrovať vháňaný vzduch do kontrolnej zóny cez vysokoúčinné filtre.	Neakceptuje sa.
Upravené podľa minimálnych požiadaviek smernice EÚ.	
	Ministerstvo práce, sociálnych vecí a rodiny SR	Zásadná pripomienka: V prílohe č. 5 v bode 1 úvodných poznámok za slovo „bezpečnosti“ vložiť slovo „práce“.
	Akceptuje sa.	
	Konfederácia odborových zväzov SR	V prílohe č. 5 upraviť znenie v bode (k) nasledovne: „Kontrolovaná zóna musí byť vzduchotesne uzatvoriteľná za účelom dezinfekcie dymom alebo inými plynmi s dezinfekčnými účinkami.“.
	Akceptuje sa.	
K tabuľke zhody	Inštitút pre aproximáciu práva	Zásadná pripomienka: doplniť do tabuľky zhody ustanovenia všeobecne záväzných právnych predpisov, ktoré transponujú  čl. 14 ods. 1 až 9 smernice.
	Akceptuje sa.	
		Pozmeniť druh transpozície v čl. 14 na „N“.	Akceptuje sa.